መግለጺ ስእሊ, ጋዜጤኛን ገጣምን ኣማንኤል ኣስራት ኣብዚ እዋን ኣብ ሕቡራት መንግስታት ኣሜሪካ ክፍለ ግዝኣት ቴክሳስ ዝነብር፡ ንጋዜጤኛን ገጣምን ኣማንኤል ኣስራት ምንኣሱ ሓዉ፡ ዶክተር ኢንጂነር ዳንኤል ኣስራት ‘ንሕና ኣብ 19 ዓመታት፡ ክንደይ ገዛን ሃገርን ቀይርና ኣለና፡ ንሱ ግን ምስ ሞቚሑ ኣብኣ’ሎ’ ይብል ንኣስታት 20 ዓመት ደሃይ ሓው ብዘይምርካቡ እናስተንተነ። ካብ 2001 ጀሚሩ ኣብ ትሕቲ ቀይዲ ዝርከብ ጋዜጤኛ ኣማንኤል ኣስራት፡ ኣብ መወዳእታ ናይ ዝሓለፈ ሰሙን ብፔን ዓዲ እንግሊዝ “ ተባዕ ጸሓፊ 2020 ፔን ቲንተር” ኮይኑ ምርቁሑ ዝዝከር ኮይኑ፡ ኣብቲ ጉዳይ ብዝምልከት ቢቢሲ ትግርኛ ምስ ምንኣሱ ሓው ቃለ መሕተት ኣካይዱ ኣሎ። ቢቢሲ፡ዕላልና ብዛዕባ ሓውኻ ኣማንኤል ኣስራት'ዩ። እስከ ብዛዕባ ኣተዓባብያኡን ድሕረ ባይትኡን ንገረና። መዓስ፡ ኣበይ፡ ተወሊዱ ዓብዩን ተማሂሩን?
